Têgêrayîşê Ciwananê Şorişgêran (TCŞ) Londonê Îngilîstanî de, bi şîarê 'Ma bi ciwanan dest pêkerd, do bi ciwanan ser bikewê' seba azadîya Rayberê Şarê Kurdî Abdullah Ocalanî şayîyêke viraşte.
Qiseykerdişan de ame vatene ke Kurdîstan de polîtîkayê faşîzmê dewleta tirke vera kurdan dewam kenê la vera ney gerîlayî xoverdayîşêkê tarîxîyî kenê.  TCŞyî vist vîrî ke 3 serrî yo Rayberê Şarê Kurdî ra xeberêke nêna girewtene û heta azadîya ey ciwanî do çalakîyan bikerê.
Salona şayîye de posterê Rayberê Şarê Kurdî û alê YPG, YPJ û TCŞyî xemilîyaye. Şayîye de bêmabên sloganê sey “Bijî Serok Apo”, “Kurdistan wê ji faşîzmê re bibe goristan”, “Jin jiyan azadî” û “Gerîla” ameyî vatene.
Hunermendî Zeynel Ala, Sûna Alan û Merwan Şan vejîyayî sehne ser. Merasîm bi govendan qedîya.
